kardosdrur/scandi-wiki huggingface dataset:
Uwharrie Mountains

Uwharrie Mountains er en lav bjergkæde i North Carolina, USA. Bjergkæden strækker sig gennem amterne Randolph, Montgomery, Stanly og Davidsson, og dens lavere udløbere strækker sig ind i Cabarrus, Ansom og Union og den slutter i et bakkeområde i Person County.

Bjergkæden er dannet for omkring 500 millioner år siden i forbindelse med en kollision mellem de den nordamerikanske og den afrikanske tektoniske plade. Bjergkæden er dermeden af de ældste i USA. Den menes oprindeligt at have været omkring 6.000 meter høj, men den er meget eroderet, og bjergkædens højeste punkt, High Rock Mountain, er kun 341 meter over havets overflade.

Oprindeligt lå bjergkæden ved Atlanterhavets kyst, men pladetektonisk aktivitet har betydet at landet har hævet sig, så bjergkæden nu ligger i Piedmont området, mere end 200 km fra kysten.

Bjergkæden har givet navn til Uwharrie National Forest, som blev designeret i 1961 af præsident John F. Kennedy, efter at al skov i området var helt udryddet af tømmerhugst.

I 1799 blev der fundet guld i bjergene i Cabarrus County, og det gav anledning til USA's første tilfælde af guldfeber, The North Carolina Gold Rush.

Se også 
 Uwharrie River

Bjerge i USA
North Carolina
Gustav Lærum

Gustav Lærum (født 2. juni 1870 i Fetsund, død 21. maj 1938) var en norsk tegner og billedhugger. 

Efter 1887 var han en meget benyttet tegner i norske vittighedsblade, "Krydseren", "Vikingen", "Tyrihans", "Korsaren" og flere illustrerede ugeblade. I et par år tegnede han også hyppigt portrætter i dagbladene "Verdens Gang" og "Ørebladet". Hans tegnestil var letflydende og sikker, han ejede evne til træffende portrætlighed uden at råde over megen humor. Han har udgivet flere hæfter med konturtegnede, veltrufne portrætter af kendte norske personligheder: Fra Uret til Grand, Norske Politici og Politisk Kort over Norge og Sverige.

Af hans forholdsvis få malerier kan nævnes to større portrætter af Bjørnson og Ibsen. Hans hovedinteresse var dog altid skulpturen, og ham samlede sig i de seneste år mere og mere derom. Han deltog således med et smukt udkast i konkurrencen om Abelmonumentet i Kristiania og fik 1. præmie (1907) i konkurrencen om Eidsvoldsmonumentet sammesteds, hvilket dog ikke blev antaget til udførelse. Han har udført oberst Georg Stangs statue i Vår Frelsers gravlund i Kristiania, vejdirektør Krags statue på Voksenkollen samt brugsejer I.C. Brønlunds buste i Porsgrunn, alle afslørede 1909. Senere udførte han en lang række portrætbuster og medaljoner, særlig til gravmonumenter.

Kilder 

 

Tegnere fra Norge
Billedhuggere fra Norge
Nordmænd i 1800-tallet
Nordmænd i 1900-tallet
Salmonsens
Aleksandr Blok

Aleksandr Aleksandrovitj Blok (, ; født 28. november 1880 i Sankt Petersborg, Det Russiske Kejserrige, død 7. august 1921 i Petrograd, Russiske SFSR) var en af de største lyriske digtere fra Rusland efter Aleksandr Pusjkin, og var en af de toneangivende forfattere under den russiske sølvalder. Blok var symbolist og fik stor betydning for den russisk symbolisme. Blok sluttede op om Oktoberrevolutionen i 1917, som han hyldede i sine digte: De tolv (1918) og skyterne (1918).

Eksterne henvisninger 

 Internet archive: Værker af og om Blok

Personer fra Sankt Petersborg
Digtere fra Rusland
Digtere fra Sovjetunionen
Symbolisme
Russere i 1800-tallet
Russere i 1900-tallet
Fanø Bad

Fanø Bad er et ferieområde på Fanø. Den ligger ca 1,5 km nord for Rindby ud til stranden. De gamle badehoteller er for længst revet ned og nye sommerhuse, feriehoteller, ferielejligheder er opført. Der er også butikker, restaurant, golfplads og isbutikker.

Fanø Bads historie 
Fanø Bad startede i 1879, men i løbet af få år blev Kurhotellet, Hotel Kongen af Danmark, Strandhotellet og mange andre hoteller, strandvillaer og pensionater bygget. Der var promenadekoncerter, særskilte badestrande for mænd og kvinder og hestetrukne badevogne. Det var også her, Danmarks første golfbane blev etableret.  I 1920'ne blev der på stranden arrangeret store motorløb. 

Af de store strandvillaer hvoraf en del er bevaret kan nævnes: Villa Anita, Sandhill, Marie, Svalegaarden, Tusculum, Frederiksgaard, Santa, Nina, Quissisana og Rugegaarden. Samtidig præsenteres de store motorløb i 1920'er

Se også: Fanø Golf Links

Eksterne henvisninger og kilder 
 Fanø Bad 1900-1909 
 Fanø Bad 1920-1929  
 Fanø Bad 1930-1939  
  Fanø Bad 1940-1949  
 Fanø Bad 1950-1959 
 Fanø Bad 1960 - 1969  
 Fanø Bad 1990 - 1999 
 Fanø Bad Video om hotellerne

Bad
Sommerhusområder i Danmark
Eskilsø Kloster

Eskilsø Kloster lå på øen Eskilsø i Roskilde Fjord mellem Hornsherreds sydøstspids og Jyllinge på fjordens østkyst.

Historie 
Klosteret, der hørte under augustinerordenen, blev opført i 12. århundrede, og var viet til Sankt Thomas. Der findes ingen optegnelser for klosterets oprindelse, men det er sandsynligt at det blev stiftet af Eskil mens han var biskop i Roskilde 1134-1137. Tidslinjen underbygges af Biskop Asser, som inden sin udnævnelse til biskop i Roskilde i 1139 var blevet klosterviet på Eskilsø Kloster.

Munkene på klosteret var regulære kannikker, og foruden teologisk fordybelse havde de ansvar for driften af klosteret og dets ejendomme. Udover jordene på Eskilsø, som fortrinsvis brugtes til græsning, havde klosteret flere besiddelser i og omkring Jyllinge, herunder bl.a. Jyllinge Kirke, en vandmølle ved Værebro Å, samt hovgårde i Jyllinge og Gundsømagle. Kannikker fra klosteret forrettede gudstjenesterne i Jyllinge Kirke. 

Som biskop for Roskilde besluttede Absalon i 1165 at reformere klostret. Han indkaldte derfor kannikken Vilhelm fra Genovevas Kloster i Paris, hvor Absalon tidligere havde studeret, og indsatte ham som abbed for Eskilsø Kloster. De gamle kannikker på Eskilsø kom dårligt overens med abbed Vilhelm, fordi han førte streng klosterdisciplin og hurtigt forlangte at alle fulgte et asketisk og vegetarisk levned. De nye kannikker, som Vilhelm havde bragt med sig fra Frankrig, kunne ikke finde sig til rette i det kolde klima og det lille klosters trange kår, og de drog snart tilbage. Vilhelm selv ønskede også selv at vende tilbage, men blev til sidst enig med Absalon om, at Eskilsø var uegnet til klosterdrift, og derfor flyttedes klostret i 1175 til Æbelholt i Tjæreby Sogn nær Hillerød.

Efter flytningen beholdt Æbelholt Kloster de gamle klosterbygninger på Eskilsø som ladegård, og helt frem til kort før Reformationen var det en kannik fra Eskilsø som fungerede som præst i Jyllinge. I 1560 overgik Eskilsø til herregården Selsø.

Klosterruinen 
Man kan stadig se ruinen af den lille klosterkirke højt placeret på den nordlige del af øen. Kirken var en cirka 24 meter lang og 7 meter bred bygning med omtrent 1 meter tykke mure, opført af kampesten og frådsten i romansk stil. Kirken bestod af tre rum; en forhal, muligvis med tårn, et kirkeskib, samt et kor med afrundet apsis. Ifølge en beretning stod kirkens hvælvinger frem til 1803.

I 1809 blev kirkeruinen fredet inklusiv marken omkring i en afstand på 3 alen. I 1990 viste en større udgravning syd og øst for klosterkirken spor efter flere af klosterets bygninger, herunder en kampestensat kælder, et ildsted, samt flere stolpehuller, og siden er et større område omkring fundene friholdt fra græsning og dyrkning. Mellem 1998 og 2000 foregik et restaureringsarbejde, for at sikre ruinens bevarelse.

Referencer

Eksterne henvisninger 
 Salmonsens leksikon 
 Møller-Christensen, Vilhelm. Æbelholt Kloster. Nationalmuseet: Villadsen & Christensen, 1983.

Tidligere danske klostre
Kirke- og klosterruiner i Danmark
Bygninger, konstruktioner og anlæg i Frederikssund Kommune
Fredede fortidsminder i Danmark
Yadkin County

Yadkin County er et county i den centrale del af North Carolina, USA. Ved folketællingen fra 2000 havde Yadkin County ca. 36.000 indbyggere. Administrativt centrum i Yadkin County er byen Yadkinville.

Historie 
Yadkin County blev oprettet i 1850, ved en udskillelse af et område af Surry County, der lå syd for Yadkin River. Yadkin County fik navn efter floden.

Geografi 

Yadkin County omfatter et areal på 874 km², hvoraf 5 km² er vand, mens resten er land. Yakin County ligger i Piedmont området i det centrale North Carolina. Piedmont området består i hovedsagen af landbrugsland afbrudt af bakker og vandløb. I den vestligste del af Yadkin County ligger Brushy Mountains, som er en meget eroderet, isoleret udløber af Blue Ridge Mountains. Brushy Mountains østlige afslutning ligger i Yadkin County og ingen af toppene rejser sig mere end omkring 150 meter over det omgivende land. 

Det højeste punkt i Yadkin County er Star Peak nær byen Jonesville, der når op i 485 meters højde over havet. Yadkin River udgør Yadkin County nordlige og østlige grænse.

Tilgrænsende counties 
 Surry County mod nord
 Forsyth County mod øst
 Davie County mod syd-sydøst
 Iredell County mod syd-sydvest
 Wilkes County mod vest

Bydistrikter 
Yadkin County er opdelt i 12 bydistrikter (kommuner): Boonville, Deep Creek, East Bend, Forbush, North Buck Shoals, North Fall Creek, North Knobs, North Libert, South Buck Shoals, South Fall Creek, South Knobs og South Liberty.

Byer og bymæssige bebyggelser 
 Boonville (1.100 indb.)
 East Bend (700 indb.)
 Jonesville (1.400 indb.) er Yadkin Countys ældste bebyggelse. 
 Yadkinville (2.800 indb.) er administrativt centrum for Yadkin County. 

Derudover en lang række mindre bebyggelser

Vindistrikter 
Yadkin County er en del af Yadkin Valley AVA, et af USA's godkendte vindistrikter. Også en del af Swan Creek AVA, det andet godkendte vinområde i North Carolina ligger i Yadkin County.

Befolkning 
Befolkningstallet i 2000 var 36.348 mennesker. Heraf var ca. 93 % hvide og ca. 3 % var af afrikansk oprindelse. 24 % af befolkningen var under 18 og 14 % var over 65. 

Gennemsnitsindkomsten for en husstand var 36.600 dollars og for en familie var den 43.758 dollars. 10 % af befolkningen lever under den officielle fattigdomsgrænse.

Eksterne links 
 Officiel hjemmeside for Yadkin County 
 Om Yadkin County fra Rootsweb 

Counties i North Carolina
Sløjdbladet

Sløjdbladet var et tidsskrift, der var organ for Sløjdforeningen af 1902 i perioden 1903–1978, dog med afbrydelser.

Foreningen og bladet repræsenterede Askov Skolesløjd. I 1978 blev Sløjdforeningen af 1902 sammenlagt med Dansk Sløjdlærerforening til Danmarks Sløjdlærerforening, og fra samme år blev tidsskrifterne Sløjdbladet og Dansk Skolesløjd videreført som SLØJD.

»Sløjdbladet«'s redaktører 
 1903–1909 Jørgen Rasmussen Kirkebjerg, Askov
 1910 ingen udgivelser
 1911–1914 Anders Nielsen, Askov
 1914–1918 ingen udgivelser
 1919–1924 Hemming Skat Rørdam, Jelling
 1925–1928 J.Th. Arnfred, Askov
 1928–1931 J. Nørregaard, Hedehusene
 1931–1939 Olaf Christensen, Køge
 1939–1953 Th. Egebæk, Skårup
 1953 H. Andreasson, Gladsaxe
 1954–1958 A. Lautrup, Silkeborg
 1958–1964 seminarielektor Troels Ravn, Ribe
 1964–1969 Henry Nielsen, Askov
 1970–1974 Kurt Bay-Petersen
 1975–1978 Svend Daugbjerg, Gug
 1978— sammen med Dansk Skolesløjd videreført som Sløjd

Tidsskrifter fra Danmark
Bladet
Etableret i 1903
Ophørt i 1978
Søby Kirke (Syddjurs Kommune)

Søby Kirke ligger i Søby, ca. 7 kilometer nordvest for Hornslet. Den blev opført i den romanske tid i 1100-tallet. Kun kor og skib er oprindelige, opførte i tilhugne granitkvadre på sokkel med skråkant. Senere i middelalderen tilføjedes et tårn mod vest, opført i munkesten, samt mod syd et våbenhus opført i munkesten og granit. På nordsiden er to romanske vinduer genåbnet og et tredje rekonstrueret ved en restaurering i 1938. Ved samme lejlighed blev tårnet forhøjet.

Granitudsmykninger 
På vestsiden af den tilmurede, rundbuede norddør er hugget en løvefigur i højt relief. Syddøren er retkantet med indvendig plankeafdækning. Korbuen med bladværk og dyrefigurer på kragstenene, er bevaret.

Inventar og indre udsmykning 
Skibets bjælkeloft er fremdraget ved en restaurering i 1938. I koret er indbygget en senmiddelalderlig krydshvælving. På denne hvælving fandt man samme restaurering en kalkmaleridekoration fra ca. 1480, blandt andet med Århus-bispen Ejler Madsen Bølles våbenskjold.

 Døbefonten er fra oprindelsen i romansk stil med tovsnoninger, buefrise og løver på kummen. På foden har den kronede og bevæbnede menneskefigurer.
 En udskåret, siddende bispefigur er placeret i norddørens blænding. Den stammer fra en sengotisk altertavle.
 Degnestolen er fra 1593.
 Ved døbefonten hænger et lille krucifiks, som hævdes at være ophængt i nattens mulm og mørke engang i 1900-tallet, da man ikke kunne få lov til, eller blive enige om at hænge det op.
 Alteret består af et alterbord i granitkvadre, som blev tilvirket i 1938. Altertavlen udgøres af et ældre maleri med en korsfæstelsesscene.
 De lukkede stolestader er fra 1866.
 Prædikestolen er af ældre dato.
 I tårnrummet findes to mindetavler, blandt andet for provst Jørgen Madsen (død 1696) og hustru.

Referencer

Eksterne henvisninger 
 Søby Kirke hos KortTilKirken.dk

Kirker i Syddjurs Kommune
Kirker i Århus Stift
Kirker i Randers Amt
That’s Just Me

That's just me er det første, og hidtil eneste, studiealbum af den danske popsanger Maria Lucia. Det udgivet i 2004.

Spor 
 "Everybody's got a Story"
 "Wasn't he something"
 "Tempted"
 "Something worth leaving behind"
 "Taking back my heart"
 "Free"
 "Should I lie"
 "Found it all in you"
 "Two lonely Souls"
 "Runaway"
 "I don't know"
 "Top of the World (bonus track)"

Eksterne henvisninger 
 Officiel side 

Debutalbum fra 2004
Popalbum fra Danmark
Sloveniens premierministre

Slovenien fik sin første premierminister i 1990, året før landet erklærede sig uafhængigt af Jugoslavien.

Kildeangivelser 

 
Premierministre
Lister over regeringsledere
Vilsund

Vilsund er et cirka 8 kilometer langt, op til 16 meter dybt nord-sydgående sund i Limfjorden mellem vestsiden af Mors og Thys østlige side. Det  forbinder Thisted Bredning i nord med Dragstrup Vig mod syd. Ved det tidligere færgested mellem Vilsund Øst og Vilsund Vest forbinder den 380 meter lange Vilsundbroen, fra 1939 Mors og Thy. I den sydlige ende,  mellem Skallerup Hage og Flejlskær Hage, går Rovvig cirka 2 kilometer mod vest på Mors.

Sunde i Danmark
Limfjorden
Soccer City

Soccer City (Afrikaans: Sokkerstad), eller First National Bank Stadium, er et fodboldstadion i Johannesburg, Sydafrika. Det er placeret ved siden af Sydafrikas fodboldforbunds hovedkvarter (SAFA House) i forstaden Soweto.

Soccer City blev benyttet ved VM i fodbold 2010, hvor Sydafrika var vært. Det var på dette stadion, at finalen mellem  og  blev spillet den 11. juli 2010. Derfor var det under renovering i årene forinden.

Det danske landshold afviklede sin første kamp ved VM i fodbold 2010 på Soccer City mod Holland d. 14. juni 2010. Kampen endte 2-0 til Holland.

Fodboldstadioner i Sydafrika
Sport i Johannesburg
Etableret i 1989
Paths of Possession

Paths Of Possesion er et Melodisk dødsmetal-band, dannet i 1992 af vokalist, George Fisher. Fisher begyndte også at spille med Cannibal Corpse i 1993, som erstatning for Gnarls Barkley. Men i Paths Of Possesion, er det mere melodisk dødsmetal, end Cannibal Corpse. Paths Of Possesion er dog også meget mere ukendte end Cannibal Corpse. Snart, udkom pladen, The End Of The Hour.

Metalgrupper fra USA
Musikgrupper fra 1992
Kvægtorvet (København)

Kvægtorvet i København åbnedes i 1879 og er tegnet af arkitekten Hans J. Holm. Hovedparten af hans værk findes stadig.

For kreaturernes skyld blev det i sin tid anlagt som en åben markedsplads, men blev i 1901 afløst af en stor overbygget Øksnehal med tilhørende kalvehal, fåre- og lammefolde. 

Hovedparten af bygningerne er fredede og indgår i et byøkologisk projekt.

Kilder 
 Salmonsens konversationsleksikon / Anden Udgave / Bind XV: Kvadratrod—Ludmila, side 72
 Halmtorvet skifter stil | Ingeniøren

Indre By (København)
Fredede bygninger, konstruktioner og anlæg i Københavns Kommune
Fredede industribygninger og tekniske anlæg i Danmark
Hans J. Holm
Nybarok

Nybarok bruges ofte som betegnelse for en arkitektonisk stilperiode i Danmark i tidsrummet ca. 1905 til 1920, hvor nationalromantikkens interesse for ægte, regionale materialer og massevirkninger blev kombineret med inspiration fra 16- og 1700-tallets barokstil. Den var sameksisterende med, og ofte en del af, Bedre Byggeskik-stilen, og kan ogå opfattes som en afart af nationalromantikken.

Kendte udøvere af stilen var Einar Ambt, Axel Berg, Carl Brummer, Thorvald Gundestrup, Carl Harild, Niels Jacobsen, Gunnar Laage, Christian Mandrup-Poulsen, Albert Oppenheim, Hother A. Paludan, Ulrik Plesner, Axel Preisler, Daniel Rasmussen, Svend Sinding, Gotfred Tvede, Søren Vig-Nielsen og Heinrich Wenck.

Eksempler på værker 
 Domus Medica (tidligere Det Plessenske Palæ) (1901-06)
 Foreningen af Fabrikanter i Jernindustrien i Københavns tidligere bygning (1903-04)
 Kgl. Brands tidligere bygning (1905-06)
 Korsør gamle Banegård og Toldkammer (1905-06)
 Det Danske Gaskompagnis tidligere bygning (1907)
 Vemmetofte (1907-09)
 Søværnets Kaserne (1908-10)
 Aalborg Posthus (1908-10)
 Holbæk Rådhus (1909-11)
 Centralpostbygningen i København (1909-12)
 Henriksholm (1911)
 Horsens Toldkammer, nu Bestseller (1911-13)
 Løndal (1911-14)
 Slagelse Kaserne (1912-13)
 Vordingborg Kaserne (1912-14)
 Generalkommandoen (Viborg) (1913)
 Marselisborg Hospital (1913)
 Ringsted Kaserne (1913-14)
 Odense Banegård (1913-14, nedlagt)
 Odense Teater (1913-14)
 Kjellerup Sygehus (1914, nedlagt)
 Institut Sankt Joseph (1914-15)
 Dansk Landbrugsmuseum, Kongevejen 79, Kongens Lyngby (1915)
 Egelund Slot (1915-17)
 FOAs hovedsæde (tidligere Teknologisk Institut) (1915-18, 1926-27)
 Gjeddesdal (1916-18)
 Københavns Militærhospital (1916-24)
 Glostrup Station (1918)
 Deloitte-huset (1919-20)
 Vestre Landsret (1919-20)
 Aarhus Godsbanegård (1920-22)
 Den Franske Skole (1923-24, nedrevet)
 Nordisk Insulinlaboratorium, Gentofte (1927), nu Novo Nordisk

Galleri 

Stilperioder
NATO's væbnede styrkers gradstegn og gradsbetegnelser

Sammenligningsskema for militære grader hos NATO's medlemsstater.

NATO-officerer (OF 1-10)

Sergentgruppen & menige (Other Ranks (OR9 – 1)) 
Sergentgruppen rangerer under officerer men over menigt tjenestegørende personel.

Lande, der ikke er nævnt, benytter kun officersrang, benytter ikke personel af sergentgruppen, eller personel af sergentgruppen betragtes som menige.

Ikke-NATO-landes væbnede styrkers gradstegn og gradsbetegnelser 
Sammenligningsskema for alle væbnede styrker udenfor NATO.

Officerer (OF 1-10)

Referencer 

Hædersbevisninger
Militære titler
Jaén (provins)

Jaén er en provins i det sydlige Spanien, i den østlige del af den autonome region Andalusien. Den grænser til provinserne Ciudad Real, Albacete, Granada og Córdoba. Provinshovedstaden er Jaén.

Provinsen har et areal på 13.489 km² og tæt på 670.000 indbyggere. En sjettedel af disse bor i hovedstaden. Provinsen har 97 kommuner.

Eksterne henvisninger 
 Officiel webside

Provinser i Spanien
Andalusien
Linville Caverns

Linville Caverns er et privat ejet hulekompleks i den nordlige del af McDowell County i North Carolina, USA. Hulerne ligger nord for byen Marion under Humpback Mountain i Blue Ridge Mountains nær Blue Ridge Parkway og er de eneste huler i North Carolina, der er tilgængelige for offentligheden.

Historie 
Hulerne blev først opdaget af europæere for knap 200 år siden. Det fortælles, at en fisker i 1822 observerede at ørreder tilsyneladende svømmede ud og ind ad af et bjerg. Da han undersøgte sagen fandt han en åbning i bjerget, og dermed hulerne. 

I 1860'erne var hulerne tilholdssted for desertører fra begge sider i den amerikanske borgerkrig. I 1915 tilbragte to drenge to dage med at lede efter udgangen, efter at de havde tabt deres lygte. Til sidst fandt de ud ved at følge strømmen i floden, der løber gennem hulerne. 

I 1939 blev hulerne, der er privatejede, åbnet for offentligheden.

Drypstenene i hulerne dannes ved at mineraler skylles ud af kalkstenen af nedsivende vand, og derefter afsættes på hårdere klippe, hvor de "forstener" igen og danner stalaktitter og stalagmitter. Selve hulerne er dannet ved at det kuldioxidholdige vand har ætset passager gennem kalkstenen.

I hulerne findes flere dyr, som har vænnet sig til livet i mørke, blandt andet blinde ørreder og en særlig art stankelben. Desuden overvintrer en art af flagermus, Perimyotis subflavus (Eastern Pipistrelle) i hulerne. 

I hulerne er en konstant temperatur på 11 grader celsius.

Eksterne referencer 
 Hulernes officielle hjemmeside 

Grotter
North Carolina
Kermit

Kermit () er en grøn stofdukke af en frø; han er en af dukkefører Jim Hensons mest succesrige skabninger og stammer fra TV-serien Muppets. Kermit sås første gang på skærmen i 1955. Jim Henson lagde selv stemme til Kermit frem til sin død i 1990; efterfølgende har andre lagt stemme til frøen. 

Kermit er et oprindeligt irsk fornavn, der betyder "uden misundelse eller jalousi."

Anerkendelse 

Kermit har opnået at få sin egen stjerne på Hollywood's Walk of Fame.

Tv-seriefigurer
Hollywood Walk of Fame
Filmfigurer
Dukker
Anthony Anderson

Anthony Alexandre Anderson (født 15 August 1970 i Los Angeles, Californien, USA) er en amerikansk skuspiller og komiker. Han er mest kendt for sin små-roller i forskellige film. En af hans mest kendte biroller er nok hans optræden som Glen Whitmann i Transformers. Han har også haft hovedroller i film som Kænguru Jack

Trivia 
 Bor i Los Angeles og er gift med sin college-kæreste Alvina Stewart.
 De har været gift siden 1995 og har 2 børn
 Han er 178 cm høj (5' 10")
 Han har 3 biroller i film hvor han optræder sammen med rapperen DMX: Romeo Must Die (2000), Exit Wounds (2001) & Cradle 2 The Grave (2003)
 Har brugt  sætningen "Don't Drop The Soap" i 2 forskellige film, Barbershop (2002) & King's Ransom (2005)
 Har familie i Chicago
 Blev student fra Hollywood High School kunstskole
 Voksede op i Compton, Californien
 Deltog i den Domikanske Internationale Film Festival i 2006 i Santo Domingo
 Hans favorit NFL fodboldspiller er Reggie Bush, som spiller i New Orleans Saints

Filmografi 
Film:
 Life (1999)
 Romeo Must Die (2000)
 Big Momma's House (2000) 
 Jeg, mig & Irene (2000)
 Urban Legends: Final Cut (2000)
 Kingdom Come (2001)
 See Spot Run (2001)
 Exit Wounds (2001)
 Two Can Play That Game (2001)
 Barbershop (2002)
 Kangaroo Jack (2003)
 Cradle 2 the Grave (2003)
 Malibu's Most Wanted (2003)
 Scary Movie 3 (2003)
 My Baby's Daddy (2004)
 Agent Cody Banks 2: Destination London (2004)
 Hustle & Flow (2005)
 Scary Movie 4 (2006)
 The Last Stand (2006)
 The Departed (2006)
 Transformers (2007)

Kommende film:
 The Back-Up Plan (2010)
 Mama Black Widow (2011)
 Scream 4 (2011)

Gæsteoptrædener i serier:
 In the House (1995-1996) – 2 episoder
 Malcolm & Eddie (1996) – 1 episode
 NYPD Blue (1998) – 1 episode
 Ally McBeal (2000) – 2 episoder
 My Wife and Kids (2001) – 2 episoder
 All About the Andersons (2003-2004) – 5 episoder
 Veronica Mars (2005) – 1 episode
 Campus Ladies (2006) – 2 episoder
 The Bernie Mac Show (2005-2006) – 4 episoder
 Law & Order: Special Victims Unit (2006) – 1 episode
 Til Death (2006-2007) – 6 episoder
 The Shield (2005-2007) – 15 episoder
 K-Ville (2007) – 11 episoder
 Law & Ordrer (2008-present)

Eksterne henvisninger 

 

Skuespillere fra Californien
Komikere fra USA
Personer fra Los Angeles
Reklame for Alvor

Reklame for Alvor er en pris, som uddeles af den danske reklamebranche. Det er et frivilligt initiativ, der en gang om året samler kommunikationsbranchens ekspertise og ressourcer og stiller den til rådighed for et relevant budskab.

Prisen har eksisteret i Danmark siden 1998 og er skabt på baggrund af en tilsvarende pris med samme navn i Norge; Reklame for Alvor. I Danmark arrangeres prisen af Huset Markedsføring, og i Norge arrangeres den af Kreativt Forum.

Den blev uddelt for første gang i 1998 og har hvert år en værdi på over 8 millioner danske kroner.

Modtagere 
Vinderne gennem årene har været:
1998: Psykisk sygdom (4 organisationer)
1999: Foreningen Nydansker
2000: Anoreksiforeningen
2001: Læger uden Grænser
2002: Det Kriminalpræventive Råd
2003: Offerrådgivningen
2004: Dansk Flygtningehjælp
2005: Dansk Førstehjælpsråd
2006: Hjernesagen
2007: Høreforeningen
2008: HopeNow
2009: Girltalk.dk

Eksterne henvisninger 
Officiel hjemmeside

Markedsføring
Kulturpriser fra Danmark